./data/phi0474/phi014/phi0474.phi014.perseus-lat2.xml
Sulpici, tametsi summa est, tamen hominibus				litteratis et historicis est notior, populo vero et suffragatoribus obscurior 					pater enim fuit equestri loco, avus nulla inlustri laude celebratus 					itaque non ex sermone hominum recenti sed ex annalium vetustate				eruenda memoria est nobilitatis tuae  qua re ego te semper in nostrum				numerum adgregare soleo, quod virtute industriaque perfecisti ut, cum equitis Romani				esses filius, summa tamen amplitudine dignus putarere  nec mihi umquam				minus in Q Quinto Pompeio, novo homine et fortissimo viro,				virtutis esse visum est quam in homine nobilissimo, M Marco				Aemilio  etenim eiusdem animi atque ingeni est posteris suis, quod				Pompeius fecit, amplitudinem nominis quam non acceperit tradere et, ut Scaurus,				memoriam prope intermortuam generis sua virtute renovare